***НАРОДНО ЧИТАЛИЩЕ „ПРОБУДА – 1932“***

***село Браничево, община Каолиново, област Шумен***

***ГОДИШНО ОТЧЕТНО СЪБРАНИЕ***

***ОТЧЕТ***

***за дейността на Народно читалище „Пробуда – 1932“***

***Уважаеми членове на читалището,***

***Читалищното настоятелство свиква настоящото годишно събрание, за да отчете дейността на Народно читалище „Пробуда – 1932“ за отчетния период от 01.01.2019г. до 31.12.2019г.***

През изминалия отчетен период на 2019 година работата на настоятелството, читалищните работници и самодейците продължи с реализирането на поставените

 ***ОСНОВНИ ЦЕЛИ:***

1. Утвърждаване на читалището като обществен и културен център, осигуряващ на гражданите равен достъп до всички видове информация и дейности;
2. Постоянно обогатяване на библиотечните колекции с традиционни /книжни/ и други носители на информация.
3. Насърчаване на четенето със специално внимание към децата.
4. Активно участие със свои инициативи и дейности в културния живот на селото, общината и страната.
5. Утвърждаване ролята на читалището като координационен, експертно – консултантски център за населението от нашето населено място и близките до него села.
6. Разширяване контактите и партньорствата с институции, обществени организации, НПО, сдружения и съюзи;
7. Участия в проекти на регионално и национално ниво;

***ДЕЙНОСТИ И МЕРОПРИЯТИЯ:***

Както всяка година така и през предходната читалището продължи библиотечно – библиографското и информационно обслужване на читателите, потребителите и посетителите. През отчетната година са регистрирани – 148 читатели. Има увеличение на броя на посещаващите, и това е добър показател занапред, защото това означава, че читалищната библиотека е намерила възможност да върне потребителите си, особено учащите, към книгите и ползването на библиотеката. Библиотечният фонд наброява 7820. Недостатъчното комплектуване на нова литература е тревожна тенденция за цялата страна. Всички библиотечни документи са инвентирани и заведени в Книгата за движение на библиотечния фонд. Основна цел в библиотечната дейност е привличане на читатели от най- ранна детска възраст. Затова се провеждат информационни уроци с учениците от началния курс, в които те се запознават с библиотеката и се създава интерес към четенето на книги. Освен това библиотекарят запознава младите читатели с наличните енциклопедии по география, история и др., които се предоставят за ползване в читалнята. През изминалата година са организирани – тържества по случай Баба Марта, 8 – ми март, Нова година и др. Местни прояви са свързани с обредната система, с празниците за различни бележити дати и годишнини, изразени във вечери, срещи, забавления и др., които се провеждат в зала, библиотеката, на открито, в други институции /ДГ, ОбУ/. Проявите са много, различни по съдържание, вид и тематика. През отчетния период се наблюдава повишен интерес към библиотеката и това се дължи на огромните усилия, които полага библиотекаря не само в обслужването и ежедневната работа, но също така и в организирането на различни инициативи.

ФИНАНСОВА ЧАСТ:

* Източници на финансиране – през отчетния период читалището е финансирано от два основни източника:
* Министерство на културата;
* Собствени приходи;
* Получени средства - от Министерство на културата финансирането е само като субсидия “Държавна дейност“. Държавната субсидия изцяло покрива най – неотложните разходи по издръжка на читалището, като в условията на финансова криза през отчетния период е в размер на - 5844 лева
* Изразходвани средства за периода
* Разходи за работни заплати – 4047,36 лв.

Организиране на художествено – творческата, читалищната и библиотечната дейност, както и поддръжката на читалището през 2018г., се осъществява от субсидия.

Собствените приходи са формирани, както следва:

* Членски внос – 35,50 лв.
* От други приходи – 2030 лв.

През 2019г. НЧ „Пробуда – 1932“ е извършвало своята дейност:

* С общо приходи – 7909,50 лв.
* Изразходваните средства по – възможно най-икономичния начин са в размер на – 5917,17 лв.

Остатък - 1992,33 лв

Приход от допълнителна стопанска дейност – няма

Материална база – наред с финансовите проблеми на читалището, втори не по-малък проблем е и положението с техническата база. През изминалата година бе направен основен ремонт на залата където се намират книгите /заглаждане на стени, боядисване и др./

Субсидирана численост на персонала – 0,4 бройка

През 2019г. са проведени – 3 редовни заседания на Настоятелството. Компетентното и отговорно отношение на членовете на настоятелството осигуриха успеха на дейността на читалището и то все по уверено реализира инициативи в разнородни сфери- социална, информационна, културна и образователна. Разгледани са въпроси, касаещи читалищната работа, приемане на планове и отчети за финансови разходи за цялостната дейност на читалището. Поддържа се необходимата документация за извършване на периодичен инструктаж на щатните читалищни работници. Изготвени са досиета по трудова медицина, във връзка с изискванията по ЗЗБУТ. От името на настоятелството Ви благодаря за подкрепата, защото в трудната обстановка, в която сме принудени да работим, Вие, читалищните членове показвате, че духовната култура и изкуство, на които сте пазители, няма да остане в историята, докато я има институцията читалище.

 Азизе Моллова

 Председател на ЧН: